क्या राफेल सौदा मोदी सरकार को वैसे ही डुबोएगा जैसे बोफोर्स सौदे ने राजीव गांधी की सरकार को डुबोया था? अगर इस मुद्दे पर सरकार की बौखलाहट देखें तो यही संकेत मिलता है।जब कोई झूठ बोल रहा हो तो उसके बहाने ध्यान से सुनने चाहिए, क्योंकि उसके खंडन से पूरा सच सामने आ जाता है।राफेल सौदे में सरकार की बहानेबाजी और सच की बानगी आप भी देखिए।पहला बहानाः राफेल बहुत अच्छा हवाई जहाज है खुद वायु सेना प्रमुख कह रहे हैं तो फिर विवाद कैसा? इस बारे में कोई विवाद ही नहीं है।पिछली सरकार, यह सरकार, वायुसेना और विशेषज्ञ सारे मानते हैं कि राफेल हमारे लिए सबसे उपयुक्त विमान है।विवाद यह है कि जब वायु सेना ने 126 हवाई जहाज मांगे थे तो सरकार ने सिर्फ 36 का ऑर्डर क्यों दिया? जो विमान 520 करोड़ रुपए में मिल रहा था उसे 1600 करोड़ में क्यों खरीदा? दूसरा बहानाः अगर इतना सस्ता मिल रहा था तो कांग्रेस सरकार ने क्यों नहीं खरीद लिया? सच यह है कि कांग्रेस सरकार अकर्मण्यता और अनिश्चितता का शिकार थी।सभी बड़े फैसलों को कांग्रेस सरकार ने लटकाकर रखा था।मोदी सरकार अगर उस अनिश्चितता को तोड़कर जल्दी फैसले लेती तो अच्छा था लेकिन, यहां तो उसने पुराने फैसलों को बदल दिया।सवाल उसका है।तीसरा बहानाः फैसला बदलने की स्वीकृति तो खुद एयर फोर्स और सरकार की तमाम समितियों ने दी।सच यह है कि जिस दिन प्रधानमंत्री ने फ्रांस में यह घोषणा की उस दिन सुबह तक न तो हमारी एयर फोर्स को पता था, न रक्षा मंत्री को पता था, न ही फ्रांस के राष्ट्रपति को इस बदलाव का कोई अनुमान था।मोदीजी की इस आश्चर्यजनक घोषणा से पहले किसी भी समिति की कोई स्वीकृति नहीं थी।प्रधानमंत्री के वापस आने के बाद कैबिनेट समेत सब समितियों से ठप्पा लगवाया गया।जब खुद प्रधानमंत्री ने घोषणा कर दी तो किस समिति की मजाल कि उसे पलट सके।फिर भी एक ईमानदार अफसर ने हिम्मत से यह नोट लिखा कि यह डील देश हित में नहीं है।उसे छुट्टी पर भेज दिया गया, उसकी जगह जिस अफसर ने इस नोट को पलट दिया उसे रिटायरमेंट के बाद बड़े पद का इनाम मिला।चौथा बहानाः कांग्रेस के जमाने में जिस डील की बातचीत चल रही थी और जो समझौता प्रधानमंत्री ने किया उसकी तुलना कैसे की जा सकती है? इतने साल में महंगाई बढ़ी है।इस सरकार ने विमान में नए उपकरण लगवाए हैं।सच यह है कि पुराने और नए समझौते के बीच कुछ महंगाई हुई, कुछ रुपए का दाम गिरा और कुछ नए उपकरण भी जोड़े गए।लेकिन, अगर इन सब को हटा भी दिया जाए फिर जिसे पिछली सरकार ने 520 करोड़ में खरीदने की बात की थी, ठीक वही जहाज उसी जमाने के दाम पर दिया जाए तो मोदी सरकार उसके लिए 1100 करोड़ दे रही है।तीन गुना नहीं तो कम से कम दो गुना दाम तो दिया ही जा रहा है।पांचवा बहानाः आप लोग यह तुलना कर ही कैसे सकते हैं? यह सूचना तो गोपनीय है।सच यह है कि इसमें विरोधाभास है।सरकार एक ओर तो कहती है कि मामला गुप्त है।न किसी को दाम पता है न बताया जा सकता है।सच यह है कि इसमें कुछ भी गुप्त नहीं है।सरकार ने खुद पहले दिन पत्रकारों को अनौपचारिक रूप से इस खरीद का ब्योरा दिया था।यूं भी हथियारों के अंतरराष्ट्रीय बाजार में कुछ भी छुपा नहीं है।हर विशेषज्ञ जानता है की भारत ने सऊदी में क्या खरीदा किसका कितना दाम दिया।छठा बहानाः बोफोर्स में तो अंकल को कमिशन मिलने की बात थी।राफेल में कमीशन कहां है? सच यह है कि अगर बोफोर्स में 7% कमीशन का संदेह था तो राफेल में 50% कमीशन का संदेह है।अगर बोफोर्स 64 करोड़ का घोटाला था तो राफेल 30,000 करोड़ का घोटाला है।आरोप यह है की ऑफसेट डील कमीशन खाने का एक जरिया है।पहले जिस सौदे की बात चल रही थी, उसमें राफेल के साथ हिंदुस्तान एरोनॉटिक्स लिमिटेड को पार्टनर होना था।मोदीजी ने रातोंरात इस सरकारी कंपनी को हटाकर अनिल अंबानी की कंपनी को डलवा दिया।सातवां बहानाः हिंदुस्तान एरोनॉटिक्स लिमिटेड तो बेकार सरकारी कंपनी है उसके बस का नहीं था इतने हवाई जहाज बनाना।सच यह है कि यही एकमात्र कंपनी है, जिसे रक्षा के लिए विमान बनाने का ऐसा अनुभव है।सच यह भी है की फ्रेंच कंपनी को इस भारतीय सरकारी कंपनी से कोई दिक्कत नहीं थी।दोनों कंपनियों में बातचीत हो चुकी थी, समझौता लगभग पूरा हो गया था।अचानक मोदीजी ने पलट दिया।पता नहीं कहां से अंबानी की कंपनी को ले आए।यह कंपनी तो मोदीजी के फ्रांस जाने से दस दिन पहले ही बनी थी।आठवां बहानाः इस सौदे में अनिल अंबानी की कंपनी के जुड़ने का मोदीजी से कोई संबंध नहीं है फ्रेंच कंपनी ने खुद अनिल अंबानी का चयन किया।सच यह है कि अब तक इस बहाने की धज्जियां उड़ चुकी है।अनिल अंबानी उस यात्रा में प्रधानमंत्री के साथ फ्रांस गए थे।सच यह है कि प्रधानमंत्री की इस सौदे की घोषणा की खबर में फ्रांस के अखबारों ने अंबानी की कंपनी का जिक्र किया था।फ्रांस के पूर्व राष्ट्रपति ओलांद ने साफ कहा कि अंबानी की कंपनी के चयन में हमारा कोई हाथ नहीं था।अचानक मोदीजी ने पुरानी डील को बदलने की बात कही।नौवां बहानाः अब तक हेरा-फेरी का कोई प्रमाण कोर्ट कचहरी या ऑडिटर की तरफ से नहीं आया है।सच यह है कि ऐसा कोई प्रमाण कभी भी बोफोर्स के जमाने में भी नहीं आया था, आज तक नहीं आया है।तब भी खोजी पत्रकारिता ने प्रमाण जुटाए थे, आज भी वही स्रोत है।अंतिम बहानाः रक्षा सौदे के बारे में सवाल उठाने से सेना का मनोबल गिरेगा।ऐसी बातें पाकिस्तान के इशारे पर हो रही हैं।सच यह है कि भ्रष्टाचार के हर आरोपी का यही अंतिम बहाना होता है।यही बहाना बोफोर्स के जमाने में राजीव गांधी की कांग्रेस सरकार ने बनाया था।अगर इसे मान लें तो क्या इतने साल तक बोफोर्स के मामले उठाने वाले बीजेपी के नेता पाकिस्तान के इशारे पर यह कर रहे थे? सच यह है सेना का मनोबल गुपचुप सौदे से नहीं पारदर्शिता से बढ़ता है।यह पढ़कर आपको वो गीत याद आ रहा है ना 'दस बहाने कर के...' अगर चालू फिल्मी गीत पसंद नहीं है तो इस ग़ज़ल को गुनगुनाइएः सरकती जाए है रुख से नकाब, आहिस्ता, आहिस्ता निकलता आ रहा है आफताब, आहिस्ता, आहिस्ता।- (ये लेखक के अपने विचार हैं) आज का राशिफल पाएं अपना तीनों तरह का राशिफल, रोजाना Male
  क्या राफेल सौदा मोदी सरकार को डुबोएगा?- योगेंद्र यादव
Is the Rafale deal a very good aircraft, says the Air Force chief? Is the Rafale deal a good deal, says the Air Force chief? Is the Rafale deal the best deal for the Indian Air Force? Is the Rafale deal the best deal for the Indian Air Force? Is the Rafale deal the best deal for the Indian Air Force? Isn't the Rafale deal the best deal for the Indian Air Force? Is the Rafale deal for the Indian Air Force? Is the Rafale deal the best deal for the Indian Air Force? Is the deal for the French Air Force? Is the French Air Force the best deal for the Indian Air Force? Is the Rafale deal the best deal for the Indian Air Force?
Will the Rafale deal sink the Modi government? - Yogendra Yadav